Манера выканання, сюжэты, каляровая гама работ вызначаюць тры розныя напрамкі. Праз іх кожны майстар імкнецца перадаць асабістыя адчуванні сусвету. Творчае пераўтварэнне народных традыцый дае плённыя вынікі, якія могуць пабачыць наведвальнікі выставы. І не толькі пабачыць, але і далучыцца да старажытнага майстэрства выцінанкі. Лекала, распрацаваныя Чырвонцавай Л.Л., знаходзяцца ў зале. Па іх можна выразаць любую ўпадабаную выцінанку. Такія інтэрактыўныя гульні ўпрыгожваюць любую выставу і дазваляюць на імгненне дакрануцца да самых глыбінь творчасці.